Приложение 5

|  |  |
| --- | --- |
|  |  |

**Информация за текущото състояние на Многопрофилна болница за активно лечение „Проф. д-р Параскев Стоянов“ АД, гр. Ловеч**

 **Многопрофилна болница за активно лечение „Проф. д-р Параскев Стоянов“ АД, гр. Ловеч** с ЕИК 110503990 е лечебно заведение, акционерно дружество, като собственик на капитала са държавата, представлявана от министъра на здравеопазването, която към 16.09.2024 г. притежава 79,67 % от вписания капитал и общините от област Ловеч, притежаващи останалите 20,33 % от вписания капитал. Лечебното заведение осъществява своята лечебно-диагностична, консултативна, експертна, учебна и научна дейност в съответствие със ЗЛЗ и полученото разрешително за дейност. Многопрофилна болница за активно лечение „Проф. д-р Параскев Стоянов“ АД, гр. Ловеч е лечебно заведение с високи диагностични и терапевтични възможности, съвременна медицинска апаратура и висококвалифицирани специалисти.

 Целите на Многопрофилна болница за активно лечение „Проф. д-р Параскев Стоянов“ АД, гр. Ловеч са формулирани както следва: повишаване на удовлетвореността на потребителите чрез създаване на организация за непрекъснат мониторинг на здравните потребности на населението; проучване на потребителските изисквания и усъвършенстване на системата за проучване на удовлетвореността на пациентите; подобряване на достъпа и гарантиране на равнопоставеност; оказване на своевременна, високоспециализирана, ефективна консултативно-диагностична болнична помощ.

Предметът на дейност на Многопрофилна болница за активно лечение „Проф. д-р Параскев Стоянов“ АД, гр. Ловеч е диагностика и лечение на заболявания, когато лечебната цел не може да се постигне в условията на извънболнична помощ; родилна помощ; рехабилитация; диагностика и консултации, поискани от лекар или лекар по дентална медицина от други лечебни заведения; клинични изпитвания на лекарствени продукти и медицински изделия съгласно действащото в страната законодателство, учебна и научна дейност.

Съгласно заверения от регистриран одитор финансов отчет и доклада за дейността на лечебното заведение за 2023 г., към 31.12.2023 г. дружеството регистрира негативен текущ финансов резултат загуба в размер на -565 хил. лв. Сравнено с регистрираните текущи загуби към 31.12.2022 г. (-1 056 хил. лв.) и към 31.12.2021 г. (-760 хил. лв.), през 2023 г. се наблюдава запазване на негативната тенденция към отчитане на текуща загуба, чийто размер намалява като абсолютна стойност с 491 хил. лв. спрямо 2022 г. Натрупаната загуба от минали периоди е в размер -11 700 хил. лв., застрашава дейността на дружеството, съответно общо финансовият резултат към 31.12.2023 г. е загуба в размер на -12 265 хил. лв. и надвишава размера на записания капитал (3 898 хил. лв.). Подобно на предходните два отчетни периода, собственият капитал за 2023 г. е с отрицателна стойност и достига размер от -6 891 хил. лв., при -6 362 хил. лв. за 2022 г. и -6 113 хил. лв. за 2021 г. Стойността на записания капитал (3 898 хил. лв.) е без промяна спрямо предходната година, съответно дружеството е декапитализирано. Общо резервите на дружеството към 31.12.2023 г. са в размер на 1 476 хил. лв. и са без изменение спрямо предходната година, като от тях законови резерви в размер на 63 хил. лв. и други резерви в размер на 1 413 хил. лв. период. Просрочените задължения на лечебното заведение към 31.12.2023 г. са в размер на 6 437 хил. лв.

През отчетния период се наблюдава намаление на общо приходи и общо разходи на лечебното заведение. Общо приходите на дружеството за 2023 г. са в размер на 9 508 хил. лв., докато към 31.12.2022 г. същите са 10 756 хил. лв., т.е. намалението е с 1 248 хил. лв. През 2023 г. е отчетено намаление на приходите от продажби със 155 хил. лв. спрямо 2022г. и намаление на други приходи с 1 093 хил. лв. Общо разходите за 2023 г. са 10 073 хил. лв., докато към 31.12.2022 г. същите са 11 812 хил. лв., т.е. отчетено е намаление с 1 739 хил. лв. Разглеждайки разходите по икономически елементи през 2023 г., с най-голям относителен дял са разходите за персонала – 7 517 хил. лв., разходите за външни услуги – 557 хил. лв. и разходите за материали и консумативи – 1 254 хил. лв. Към 31.12.2023 г. се наблюдава увеличение на финансовите разходи със 121 хил. лв. спрямо предходната година, което основно се дължи на увеличените разходи за лихви.

Към 30.06.2024 г. дружеството регистрира текуща печалба от 32 хил. лв. Общо приходите за периода са в размер на 4 987 хил. лв., а общо разходите са в размер на 4 955 хил. лв. Лечебното заведение има просрочени задължения за посочения период в размер на 2 376 хил.лв.

Информация за финансовите отчети на дружеството, анализи и доклади за дейността може да бъде намерена в Търговския регистър и РЮЛНЦ към Агенция по вписванията и на електронно-информационна система за публичните предприятия - <https://reports.appk.government.bg/Public/Public/Organizations> поддържана от АППК.

В изпълнение на Наредба № 5 от 17.06.2019 г. Министерството на здравеопазването започна да събира и публикува на електронната си страница, информация по ключови показатели, характеризиращи финансовото състояние и дейността на държавни и общински лечебни заведения за болнична помощ, част от които отговарят на търсенето на заявителя болниците. Данни за общо и просрочените задължения, брой преминали болни, използваемост на леглата, брой леглодни и др. показатели се публикуват за всяко тримесечие и са достъпни на адрес: <https://www.mh.government.bg/bg/politiki/standart-za-finansovo-upravlenie-na-drzhavnite-lechebni-zavedeni/>